इंदौर। मालवा के खान-पान के शौकीनों को साबूदाने के स्वाद से परिचित कराने वाले और इंदौरवासियों को साबूदाने की खिचड़ी के जायके से परिचय कराने वाले साबू परिवार ने आज सच्चामोती ब्रांड को इस कदर लोकप्रिय बना दिया है कि इसके बिना व्रत-उपवास पूरे नहीं होते। कोलकाता से पढ़ाई के लिए इंदौर आए राजकुमार साबू और उनके भाई शिवनारायण साबू ने 1972 में छोटे रूप में इंदौर में साबूदाने के कारोबार की शुरुआत की। उन दिनों साबूदाने का प्रचलन न के बराबर हुआ करता था। फलाहार में लोग सिंघाड़ा, राजगिरा और फलों का सेवन करते थे। दोनों साबू बंधुओं ने इंदौर में साबूदाना के कारोबार की शुरुआत शिव ट्रेडिंग की स्थापना के साथ की और आज देशभर में सच्चामोती ब्रांड को घर-घर तक पहुंचा दिया। राजकुमार साबू ने शुरुआती चरण में साबूदाना के उपयोग के लिए इंदौर में कई इवेंट किए। धार्मिक कथाओं व आयोजनों में साबूदाने की खीर और साबूदाने की खिचड़ी नि:शुल्क बंटवाई। लोगों को साबूदाना के स्वाद से परिचय करवाया। धीरे-धीरे कारोबार बढ़ता चला गया और आज सच्चामोती एक बेहतर और उच्च गुणवत्ता के ब्रांड के रूप में पहचान बना चुका है। घमासान डॉटकॉम ने शिव ट्रेडिंग कंपनी के श्री राजकुमार साबू से बातचीत की, प्रस्तुत है प्रमुख अंश…